Taraba, Tomáš, podpredseda vlády SR a minister životného prostredia SR (2024-06-13):
Ďakujem veľmi pekne. Začnem najskôr výstupmi, ktoré neboli na úrovni nejakého vyplakávania alebo chválenia sa, alebo neviem čoho, ale skôr mal nejaký aspoň elementárny vzťah s tým zákonom. Takže, pani Stohlová, v podstate hlavné gro, ktoré je, a ten rozdiel je medzi nami a vami, my sme v podstate do toho zákona dali dôraz na samosprávy, aby mali právo sa za vznik k tomu vyjadrovať, pretože ony tým majú byť dotknutí. A v podstate váš pohľad je ten, že obciam by to malo byť z pozície ministerstva životného prostredia nanútené, že my vám oznamujeme, že vám teraz ideme prekresliť kompletne vaše územné plány, že nás nezaujímajú vaše vzťahy, ktoré tam máte v tom, v tom kraji, v tom regióne, v tej samospráve. Proste my sa rozhodneme, pár úradníkov v centre Bratislavy, že niekomu na Orave alebo na Gemeri alebo podobne my prikážeme, že musí to byť inak, my sme sa rozhodli, že nás nezaujíma to, že kde budete mať športoviská, kde budete mať bývanie, kde budete mať čokoľvek. Nie, my sa rozhodneme, že tuná teraz bude, lebo za nami dojde nejaká mimovládka a povie, že my by sme tu chceli robiť nejaké močariská, len tak ideme kopať pre, brehy prehadzovať, tak teraz, prosím vás, vylobuje si to tu niekto v Bratislave, že ideme absolútne našu ideu pretláčať na niekoho iného. A preto náš pohľad je, my sa tomu nebránime za predpokladu, že samospráva a dotknutí ľudia povedia, že to chcú a že to je v poriadku. To znamená, no toto je celý náš rozdiel. Absolútne pánovi Krátkemu z hnutia OĽANO nerozumiem, že prečo nepredložilo hnutie OĽANO ten geniálny svoj vlastný návrh zákona a pretlačilo ho. Však to je váš výmysel, celý tento krajinný, krajinné plánovanie je výmysel hnutia OĽANO, Budaja, a mali ste na to dva a pol roka, aby ste to tu pretlačili, mali ste ústavnú väčšinu, len ešte tu Hlinova strana vtedy vám to blokovala, teraz vlastne oni, oni teraz sú za to, že nechápu, prečo to predkladáme takto, a pritom oni to tu dva a pol roka blokovali. Takže, takže, pán Krátky, úplne v pohode, pýtajte sa vašich ľudí, vášho nominanta Budaja, že prečo vaši predstavitelia politickí tento návrh zákona v tej vašej geniálnej podobe, ako ste chceli, to tu za dva a pol roka napriek ústavnej väčšine nepresadili, takže to je celé. No a pokiaľ ide o pána Hlinu, ja som veľmi rád, pán Hlina, že ste ma aspoň nezbili, to, že proste to bol, aspoň malo takú úroveň. A rozdiel medzi nami a vami v politike je ten, že keď pôjdete pod moje vystúpenia, tak tam vidíte, že ľudia mňa povzbudzujú, aby som neodchádzal do žiadneho Bruselu, vám ľudia nakladajú úplne iným smerom. Viete, takže toto je zásadný rozdiel medzi nami dvomi, toto je zásadný rozdiel medzi nami dvomi a ja evidujem, že vždy sa tu vy tak pekne postavíte, vyplakáte sa na celú nespravodlivosť na svete, ktorú vy cítite, ktorú vnímate, však vy ste mne povedali, že chodím po krčmách, ja som vám len povedal, že ja po krčmách nechodím, to je rozdiel medzi nami. Ja krčmy neuznávam, ja som, každý, kto o mne niečo vie, tak vie, že som abstinent. Ja absolútne nemám nič s alkoholom, preto sa vyhýbam krčmám. Nikomu nezazlievam, že či tam chodí, alebo či s tým nejak holduje, to je úplne v poriadku. Len vám hovorím, keď mne hovoríte, že chodím po krčmách, ja nechodím. To každý o mne vie, ja radšej idem do prírody, idem kdekoľvek inde, ale v krčme mňa nenájdete. To je celé, čo vám ja hovorím. No a pokiaľ ide o to, že tak viete, to sú štatistiky, môžeme si ukázať štatistiky, aké majú moje videá dosah, aké majú vaše. Preto ja úplne chápem, že chcete sa ako keby viesť na nejakej vlne, ale ako holt. Ľudia, ľudia vyhodnocujú, vedia, majú vlastnú percepčnú schopnosť, že čo sa im páči, čo sa im nepáči, no a vy nepatríte medzi tých, ktorý až tak veľmi by sa páčil. To je celé. Ďakujem.